**Obrazloženje**

1. **Zakonska osnova**

Člankom 103. Zakona o cestama propisano je da predstavničko tijelo jedinice lokalne samouprave donosi odluku o ukidanju svojstva javnog dobra nerazvrstanoj cesti kada prestaje trajna potreba za korištenjem nerazvrstane ceste kao javnog dobra, a navedeno je na isti način uređeno i člankom 62. Zakona o komunalnom gospodarstvu za ukidanje statusa javnog dobra za komunalnu infrastrukturu, a nerazvrstane ceste su komunalna infrastruktura. Člankom 40. Statuta Grada Koprivnice utvrđena je nadležnost Gradskog vijeća Grada Koprivnice za donošenje odluka.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Za katastarsku česticu:

* K.č.br. 655/2, broj D.L. 12, Ul. S. Lovyja, ulica površine 61 m2, upisana u zk.ul. 28240 k.o. Koprivnica kao javno dobro pod upravljanjem Grada Koprivnice,

potrebno je skinuti status javnog dobra i prenijeti u vlasništvo Grada Koprivnice kako bi se s istima moglo raspolagati. Katastarska čestica 655/2 u naravi je ostatak nekadašnjeg puta, čestica je nepravilnog oblika koja se nalazi između dvije građevne čestice. Vlasnik susjedne parcele iskazao je interes za kupnju čestice.

Navedena katastarska čestica se već duže vrijeme niti ne korista kao put.

Sukladno naprijed navedenom, predlaže se donošenje ove Odluke.

1. **Potrebna sredstva za provedbu akta**

Za provedbu ove Odluke nije potrebno osigurati dodatna sredstva.

|  |  |
| --- | --- |
| Nositelj izrade akta:  UPRAVNI ODJEL ZA IZGRADNJU GRADA, UPRAVLJANJE NEKRETNINAMA I KOMUNALNO GOSPODARSTVO  Pročelnik:  Mario Perković | Predlagatelj akta:  GRADONAČELNIK  Mišel Jakšić |